MSC ซิลลิ่ง 2 วันติด! ลุ้นรายได้ปีนี้ 8 พันลบ. โต 11% ซื้อขายบน P/E ต่ำ
MSC ซิลลิ่ง 2 วันติด! ลุ้นรายได้ปีนี้ 8 พันลบ. โต 11% โบรกชูจ่ายปันสูงเฉลี่ย 6% ต่อปี ชี้ซื้อขายบน P/E ต่ำ
MSC ซิลลิ่ง 2 วันติด! ลุ้นรายได้ปีนี้ 8 พันลบ. โต 11% โบรกชูจ่ายปันสูงเฉลี่ย 6% ต่อปี ชี้ซื้อขายบน P/E ต่ำ
31 มี.ค. 2565

ผู้สื่อข่าวรายงานว่าวันนี้ (31 มี.ค. 2565) ราคาหุ้นบริษัท เมโทรซิสเต็มส์คอร์ปอเรชั่น จำกัด (มหาชน) หรือ MSC ณ เวลา 11:06 น. อยู่ที่ระดับ 9.95 บาท เพิ่มขึ้น 2.25 บาท หรือ 29.22% โดยทำจุดสูงสุดที่ 10 บาท และทำจุดต่ำสุดที่ 7.40 บาท ด้วยมูลค่าการซื้อขาย 250.31 ล้านบาท

บริษัทหลักทรัพย์ ดีบีเอส วิคเคอร์ส (ประเทศไทย) จำกัด ระบุในบทวิเคราะห์ (29 มี.ค.2565) ว่า บริษัทฯ เริ่มตั้งเป้าการเติบโตที่มากขึ้น โดยประกาศเป้ารายได้ที่ 8 พันล้านบาทในปี 2565 คิดเป็นการเติบโต 11% จากงวดเดียวกันของปีก่อน สูงกว่าระดับปกติที่ผ่านมาซึ่งบริษัทฯ ตั้งเป้ารายได้เติบโตเฉลี่ยเพียง 7% – 8% ต่อปีซึ่งปกติบริษัทฯ ซื้อขายในระดับ PE ที่เพียง 10 – 12 เท่า ถูกกว่าค่าเฉลี่ยของหุ้นที่เกี่ยวของกับเทคโนโลยีและอุปกรณ์ IT ด้วยกัน หากบริษัทฯ กลับมาตั้งเป้าเติบโตสูงขึ้นจะมีโอกาสหนุนให้หุ้น MSC กลับมาซื้อขายที่ระดับ PE ที่สูงขึ้นได้ อย่างไรก็ดีนับเป็นบริษัทฯ ที่มีการจ่ายปันผลสูงเฉลี่ยประมาณ 6% ต่อปี สำหรับปี 2564 บริษัทฯ ประกาศจ่ายปันผลเท่ากับ 0.38 บาท โดยถือเป็นหุ้นที่ราคาถูก หากมีการเติบโตต่อเนื่องจะทำให้บริษัทฯ ซื้อขายที่ระดับ PE เพิ่มขึ้นได้ แนะนำ “ซื้อ”